คาดเงินสะพัดปีใหม่ 8 หมื่นล้าน โต 5.3% แต่ไม่คึกเท่าที่ควร
ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจการใช้จ่ายช่วงปีใหม่จากกลุ่มตัวอย่าง 1,200 คนทั่วประเทศ โดยคาดว่าจะมีเงินสะพัดประมาณ 8.06 หมื่นล้านบาท มากกว่าปีที่แล้ว 5.3% แต่เมื่อคิดเป็นเม็ดเงินแล้วถือว่าการใช้จ่ายไม่คึกคัก เพียงแต่อัตราการเติบโตมาจากฐานปีที่แล้วที่อยู่ระดับต่ำ เนื่องจากมีปัญหาการเมืองและเศรษฐกิจรุมเร้าเมื่อปลายปีที่แล้ว
24 ธ.ค. 2552

ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยผลสำรวจการใช้จ่ายช่วงปีใหม่จากกลุ่มตัวอย่าง 1,200 คนทั่วประเทศ โดยคาดว่าจะมีเงินสะพัดประมาณ 8.06 หมื่นล้านบาท มากกว่าปีที่แล้ว 5.3% แต่เมื่อคิดเป็นเม็ดเงินแล้วถือว่าการใช้จ่ายไม่คึกคัก เพียงแต่อัตราการเติบโตมาจากฐานปีที่แล้วที่อยู่ระดับต่ำ เนื่องจากมีปัญหาการเมืองและเศรษฐกิจรุมเร้าเมื่อปลายปีที่แล้ว
กลุ่มตัวอย่างจะใช้จ่ายเพื่อการทำบุญมากที่สุด รองลงมา คือการจัดงานเลี้ยงสังสรรค์ การท่องเที่ยวและพักผ่อน ตามลำดับ อย่างไรก็ตามหากเทียบเป็นเม็ดเงิน พบว่า เป็นการใช้จ่ายเพื่อการท่องเที่ยวสูงสุด เฉลี่ยอยู่ที่ 9,700 บาทต่อคน รองลงมาคือการซื้อสินค้าฟุ่มเฟือย การซื้อสินค้าคงทนและการจัดเลี้ยง
ทั้งนี้ ผลสำรวจยังพบว่า คนไทยจะเดินทางไปต่างประเทศช่วงปีใหม่เพิ่มขึ้นจาก 1.9% เป็น 7.1% โดยมีค่าใช้จ่ายต่อคนเฉลี่ย 4.6 หมื่นคน แม้ว่าปีนี้คนไทยจะประสบปัญหาด้านเศรษฐกิจ
ส่วนของขวัญยอดนิยมในช่วงปีใหม่มากที่สุด ได้แก่ ของรับประทาน รองลงมา คือ กระเช้าผลไม้ กระเช้าของขวัญ และเครื่องดื่มบำรุงร่างกาย  ส่วนการซื้อเครื่องดื่มแอลกอฮอล์มีน้อยที่สุด